section_heading: Dijelovi sakupljača magle
paragraph_text: Mreža kao najvažniji dio ovog sustava sastoji se od vlakana koje su međusobno isprepletene te se između njih nalaze male rupice koje se oblažu s kemikalijama u svrhu što bolje kondenzacije. Kemikalije smanjuju histerezu kontaktnog kuta kapljica vode, što omogućava stvaranje više kapljica. Mreža koja se koristi je Shade Cloth, zbog njenih odličnih karakteristika i zbog pristupačnosti na lokalnoj razini u nerazvijenim zemljama. Vlakna karakteriziraju hidrofilna i hidrofobna svojstva, što povećava kondenzaciju. Tako napravljena mreže dohvaća 2% vlage iz zraka, smanjivanjem rupica i veličine niti učinkovitost se povećava. Najbolje mreže su napravljene od nehrđajućeg čelika s nitima veličine od tri do četiri vlasi kose i s rupicama koje su dvostruko veće od niti. Ovakva vrsta mreže može uhvatiti 10% vlage u zraku.